News Update: สรุปผลการประชุม Fed เป็นไปตามคาด ลด QE เดือนละ $30,000 ล้าน สิ้นสุด มี.ค. ส่งสัญญาณขึ้นดอกเบี้ย 3 ครั้งในปีหน้า - FINNOMENA
Fed ยุติมาตรการ QE เร็วขึ้น เตรียมลดวงเงินเดือนละ 60,000 ล้านดอลลาร์ และอาจปรับขึ้นอัตราดอกเบี้ย 3 ครั้งในปีหน้า
16 ธ.ค. 2564

Fed ยุติมาตรการ QE เร็วขึ้น เตรียมลดวงเงินเดือนละ 60,000 ล้านดอลลาร์ และอาจปรับขึ้นอัตราดอกเบี้ย 3 ครั้งในปีหน้า
ผลการประชุม Fed วันที่ 14-15 ธ.ค. ได้ข้อสรุปว่า นโยบายผ่อนคลายทางการเงินตั้งแต่ช่วงเริ่มต้นการแพร่ระบาดโควิดกำลังจะสิ้นสุดลง เตรียมเข้าสู่นโยบายการเงินเข้มงวดเพื่อตอบสนองต่ออัตราเงินเฟ้อที่พุ่งสูงขึ้น
เมื่อคืนนี้ (15 ธ.ค.) ตลาดหุ้นสหรัฐฯ ปรับตัวเพิ่มขึ้นขานรับผลการประชุม โดยดัชนี Dow Jones เพิ่มขึ้น 1.08% ดัชนี S&P 500 เพิ่มขึ้น 1.63% และดัชนี Nasdaq เพิ่มขึ้น 2.15% สะท้อนให้เห็นว่า Fed ประสบความสำเร็จในการสื่อสารข้อมูลล่วงหน้าแก่ตลาด
โดย Fed จะเริ่มลดวงเงิน QE เดือนละ 30,000 ล้านดอลลาร์ เพิ่มขึ้น 2 เท่าจากแผนเดิมในเดือน พ.ย. ที่ระบุว่าจะลดวงเงิน QE เดือนละ 15,000 ล้านดอลลาร์ ซึ่งจะทำให้มาตรการ QE สิ้นสุดในช่วง มี.ค.ของปีหน้า
Fed เตรียมพิจารณาปรับขึ้นอัตราดอกเบี้ยหลังมาตรการ QE สิ้นสุดลง โดยเจ้าหน้าที่ Fed ส่วนใหญ่ต้องการขึ้นอัตราดอกเบี้ย 3 ครั้งในปีหน้า 2 ครั้งในปี 2023 และอีก 2 ครั้งในปี 2024
เจอโรม พาวเวลล์ ประธาน Fed แถลงการณ์หลังการประชุมว่า การพัฒนาทางเศรษฐกิจและมุมมองที่เปลี่ยนไปส่งผลให้เกิดการเปลี่ยนแปลงของนโยบายการเงิน โดย Fed จะใช้นโยบายที่เหมาะสมเพื่อดูแลเศรษกิจ
สำหรับมุมมองด้านเงินเฟ้อ คณะกรรมการกำกับนโยบายการเงิน (FOMC) ระบุว่า ความไม่สมดุลของอุปสงค์และอุปทานที่เกี่ยวข้องกับการแพร่ระบาดและการเปิดเมืองส่งผลให้อัตราเงินเฟ้อเพิ่มสูงขึ้นอย่างต่อเนื่อง
โดย FOMC ปรับคาดการณ์ตัวเลขเงินเฟ้อจากคาดการณ์เดิมในเดือน ก.ย.
อัตราเงินเฟ้อทั่วไป 2021 อยู่ที่ 5.3% (จากคาดการณ์เดิมที่ 4.2%)
อัตราเงินเฟ้อพื้นฐาน 2021 อยู่ที่ 4.4% (จากคาดการณ์เดิมที่ 3.7%)
อัตราเงินเฟ้อทั่วไป 2022 อยู่ที่ 2.6%
อัตราเงินเฟ้อพื้นฐาน 2022 อยู่ที่ 2.7%
แถลงการณ์ของ Fed ระบุว่า การจ้างงานสหรัฐฯ ฟื้นตัวอย่างแข็งแกร่ง ไปพร้อมกับอัตราว่างงานที่ลดลงอย่างมากในช่วงหลายเดือนที่ผ่านมา ทำให้ Fed ปรับลดตัวเลขคาดการณ์อัตราว่างงานของปี 2021 เหลือ 4.3% จากคาดการณ์เดิมที่ 4.8% ในเดือน ก.ย.
สำหรับกราฟแสดงแนวโน้มการปรับอัตราดอกเบี้ยของ Fed หรือ Dot Plot มีคณะกรรมการ Fed เพียง 6 จาก 18 ราย ที่ต้องการขึ้นอัตราดอกเบี้ยน้อยกว่า 3 ครั้งในปีหน้า ขณะที่แถลงการณ์ของ Fed ยืนยันว่าจะคงอัตราดอกเบี้ยไว้ใกล้ 0 จนกว่าตลาดแรงงานจะอยู่ในระดับการจ้างงานสูงสุดตามการประเมินของ Fed
นอกจากนี้ FOMC ยังได้ปรับลดคาดการณ์การเติบโตของเศรษฐกิจสหรัฐฯ โดยคาดว่า GDP ในปี 2021 จะขยายตัวที่ 5.5% จาก 5.9% ตามคาดการณ์เดิมในเดือน ก.ย. ขณะที่ GDP 2022 จะขยายตัวที่ 4% จากคาดการณ์เดิมที่ 3.8% และ GDP 2023 จะขยายตัวเหลือ 2.2% จากคาดการณ์เดิมที่ 2.5%
อ้างอิง: https://www.cnbc.com/2021/12/15/fed-will-aggressively-dial-back-its-monthly-bond-buying-sees-three-rate-hikes-next-year.html 
https://www.cnbc.com/2021/12/15/stock-futures-market-open-close-news.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
Jerome Powell
News Update
QE Tapering
ประชุมเฟด
เฟดขึ้นดอกเบี้ย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA